



RO			RO
RO			RO
[bookmark: _GoBack]

2026/0177 (NLE)
Propunere de
DECIZIE A CONSILIULUI
privind existența unui deficit excesiv în Bulgaria
CONSILIUL UNIUNII EUROPENE,
având în vedere Tratatul privind funcționarea Uniunii Europene (TFUE), în special articolul 126 alineatul (6),
având în vedere propunerea Comisiei Europene,
având în vedere observațiile prezentate de Bulgaria, 
întrucât:
(1)	În conformitate cu articolul 126 alineatul (1) din Tratatul privind funcționarea Uniunii Europene, statele membre trebuie să evite deficitele publice excesive.
(2)	Pactul de stabilitate și de creștere (PSC) are la bază obiectivul unor finanțe publice solide și sustenabile ca mijloc de consolidare a condițiilor de realizare a stabilității prețurilor și a unei creșteri susținute, durabile și incluzive, bazată pe stabilitatea financiară, contribuind astfel la realizarea obiectivelor Uniunii privind creșterea economică durabilă și ocuparea forței de muncă.
(3)	Procedura aplicabilă deficitelor excesive prevăzută la articolul 126 din TFUE, clarificată prin Regulamentul (CE) nr. 1467/97 al Consiliului privind accelerarea și clarificarea aplicării procedurii de deficit excesiv ([footnoteRef:1]), care face parte din Pactul de stabilitate și de creștere, prevede adoptarea unei decizii privind existența unui deficit excesiv. Protocolul nr. 12 privind procedura aplicabilă deficitelor excesive, anexat la Tratatul privind Uniunea Europeană și la TFUE, prevede dispoziții suplimentare referitoare la punerea în aplicare a procedurii aplicabile deficitelor excesive. Regulamentul (CE) nr. 479/2009 al Consiliului ([footnoteRef:2]) prevede norme și definiții detaliate pentru aplicarea dispozițiilor respective.  [1: 	Regulamentul (CE) nr. 1467/97 al Consiliului privind accelerarea și clarificarea aplicării procedurii de deficit excesiv (JO L 209, 2.8.1997, ELI: http://data.europa.eu/eli/reg/1997/1467/2024-04-30), astfel cum a fost modificat ultima dată prin Regulamentul (UE) 2024/1264 al Consiliului din 29 aprilie 2024 (JO L, 2024/1264, 30.4.2024). ]  [2: 	Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (JO L 145, 10.6.2009, ELI: http://data.europa.eu/eli/reg/2009/479/2014-09-01) astfel cum a fost modificat ultima dată prin Regulamentul (UE) nr. 220/2014 al Comisiei din 7 martie 2014 în ceea ce privește trimiterile la sistemul european de conturi naționale și regionale din Uniunea Europeană (JO L 69, 8.3.2014).] 

(4)	În conformitate cu articolul 126 alineatul (5) din TFUE, în cazul în care Comisia consideră că există un deficit excesiv într-un stat membru sau că un astfel de deficit se poate produce, aceasta adresează un aviz statului membru în cauză și informează Consiliul în acest sens. Luând în considerare raportul său adoptat în temeiul articolului 126 alineatul (3) din TFUE și având în vedere avizul adoptat de Comitetul economic și financiar în temeiul articolului 126 alineatul (4) din TFUE, Comisia a concluzionat că în Bulgaria există un deficit excesiv. În consecință, la 25 iunie 2026, Comisia a adresat Bulgariei un astfel de aviz și a informat Consiliul în acest sens ([footnoteRef:3]). [3: 	Toate documentele legate de PDE pentru Bulgaria se găsesc la adresa: https://economy-finance.ec.europa.eu/economic-governance-framework/stability-and-growth-pact/corrective-arm-excessive-deficit-procedure/excessive-deficit-procedures-overview/bulgaria_en.] 

(5)	În conformitate cu articolul 126 alineatul (6) din TFUE, Consiliul ia în considerare eventualele observații ale statului membru în cauză, înainte de a decide, după o evaluare globală, dacă există sau nu un deficit excesiv. În cazul Bulgariei, evaluarea globală conduce la concluziile expuse în cele ce urmează.
(6)	Conform datelor furnizate de Eurostat la 22 aprilie 2026 ([footnoteRef:4]), deficitul public al Bulgariei a fost de 3,5 % din PIB în 2025. Deși Bulgaria nu a raportat către Eurostat un deficit planificat pentru 2026, previziunile Comisiei din primăvara anului 2026 au preconizat un deficit al Bulgariei în 2026 situat la 4,1% din PIB ([footnoteRef:5]). Deficitul public real din 2025 și deficitul preconizat pentru 2026 se situează deasupra valorii de referință din tratat de 3 % din PIB și nu sunt apropiate de aceasta, iar deficitele care depășesc valoarea de referință din Tratat nu sunt considerate temporare. Pe baza previziunilor Comisiei din primăvara anului 2026, se preconizează că deficitul public va continua să depășească valoarea de 3 % din PIB în 2027. La 8 iulie 2025, Consiliul a activat clauza derogatorie națională pentru a facilita o creștere a cheltuielilor pentru apărare în Bulgaria în perioada 2025-2028 ([footnoteRef:6]). Pe această bază, raportul Comisiei întocmit în temeiul articolului 126 alineatul (3) din TFUE a considerat că deficitul care a depășit în 2025 valoarea de referință de 3 % din PIB prevăzută în tratat este excepțional, deoarece acest lucru poate fi explicat pe deplin printr-o creștere a cheltuielilor pentru apărare începând cu anul de referință 2024, în timp ce acest lucru nu este valabil pentru deficitul preconizat care depășește valoarea de referință pentru 2026.  [4: 	Eurostat Euro Indicators, publicație din 22 aprilie 2026 (https://ec.europa.eu/eurostat/en/web/products-euro-indicators/w/2-22042026-ap), în conformitate cu articolul 14 din Regulamentul (CE) nr. 479/2009 al Consiliului.]  [5: 	Previziunile Comisiei Europene din primăvara anului 2026 (European Economy-Institutional Paper 341, mai 2026).]  [6: 	Recomandarea Consiliului din 8 iulie 2025 de autorizare a Bulgariei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale) (JO C, C/2025/3961, 20.8.2025, ELI: http://data.europa.eu/eli/C/2025/3961/oj).] 

(7)	Conform datelor furnizate de Eurostat la 22 aprilie 2026 ([footnoteRef:7]), datoria publică se situa la 29,9 % din PIB în 2025, valoare mai mică decât valoarea de referință de 60 % din PIB. Așadar. criteriul datoriei din tratat este îndeplinit.  [7: 	Eurostat Euro Indicators, publicație din 22 aprilie 2026 (https://ec.europa.eu/eurostat/en/web/products-euro-indicators/w/2-22042026-bp), în conformitate cu articolul 14 din Regulamentul (CE) nr. 479/2009 al Consiliului.] 

(8)	În concordanță cu cerințele articolului 126 alineatul (3) din TFUE, Comisia a analizat, de asemenea, toți factorii relevanți în raportul său întocmit în temeiul articolului 126 alineatul (3) din TFUE. În conformitate cu articolul 2 alineatul (4) din Regulamentul (CE) nr. 1467/97, ori de câte ori ponderea datoriei publice în PIB nu depășește valoarea de referință, în etapele care conduc la adoptarea deciziei privind existența unui deficit excesiv bazat pe criteriul deficitului vor fi luați în considerare factorii relevanți. 
(9)	În ansamblu, factorii relevanți examinați în raport în temeiul articolului 126 alineatul (3) din TFUE sunt evaluați ca fiind agravanți pentru Bulgaria. În ansamblu, luând în considerare toți factorii relevanți, după caz, și, în special, întrucât deficitul crește la mult peste 3 % din PIB în 2026, criteriul deficitului, astfel cum este definit în tratat și în Regulamentul (CE) nr. 1467/97, nu este îndeplinit. 
(10)	Articolul 2 alineatul (5) din Regulamentul (CE) nr. 1467/97 prevede că, în cazul activării unei clauze derogatorii naționale, Comisia și Consiliul pot decide să nu formuleze o concluzie privind existența unui deficit excesiv ([footnoteRef:8]). Cu toate acestea, întrucât deficitul preconizat care depășește valoarea de referință pentru 2026 nu poate fi explicat pe deplin printr-o creștere a cheltuielilor pentru apărare începând cu anul de referință 2024 (a se vedea considerentul 6), articolul 2 alineatul (5) nu se aplică,  [8: 	În conformitate cu Comunicarea Comisiei din 19 martie 2025, C(2025) 2000 final, în cazul activării clauzei derogatorii naționale pentru cheltuielile destinate apărării, Comisia și Consiliul pot decide să nu formuleze o concluzie privind existența unui deficit excesiv, în cazul unui deficit excesiv care depășește 3 % din PIB, atunci când acest lucru se datorează unei creșteri a cheltuielilor pentru apărare.] 


ADOPTĂ PREZENTA DECIZIE: 
Articolul 1
În urma unei evaluări globale rezultă că în Bulgaria există un deficit excesiv din cauza nerespectării criteriului deficitului.

Articolul 2

Prezenta decizie se adresează Republicii Bulgaria.

Adoptată la Bruxelles,
	Pentru Consiliu
	Președintele

